Narodna skupština
20180418

Hvala predsedavajući. Poštovani ministre, kolege poslanici, načelo efikasnosti od izuzetnog je značaja za Republiku Srbiju, za jedinice lokalne samouprave, a od posebnog značaja je za opštinu Smederevska Palanka, gde su sada održani izbori gde je SNS osvojila dvotrećinsku većinu čime su sam stvoreni brojni preduslovi za rešavanje brojnih problema koji datiraju iz prošlosti. Ono što želim da kažem i da skrenem pažnju jeste da se Smederevska Palanka nalazi na samo 80 kilometara od Beograda. Nije tako blizu auto-puta ni Koridoru 10, ni Koridoru 11 i samim tim nije ni tako atraktivna za investitore kao što su to opštine koje se nalaze duž auto-puta. Zbog toga da bi se privukli investitori, što je jedno od najbitnijih pitanja i na čemu radi predsednik Vučić najviše i idu nam neke okolnosti sada na ruku koje treba iskoristiti, treba obnoviti makar regionalne puteve u opštini Smederevska Palanka da oni budu na nivou kako izgledaju regionalni putevi na teritoriji opštine Topola koje je Vlada izgradila, a pre svega ne bi samo govorio, a da to bude bez predloga, predlažem da se brzo rehabilituje, dovede na najviši nivo regionalnog puta, put od Velike Plane – Smederevske Palanke do Malog Požarevca, preko Mladenovca, ili deonica Smederevska Palanka – Mladenovac gde postoji prostor da se mogu dovoditi investitori posle rešavanja normalno imovinsko-pravnih pitanja i da se upošljava stanovništvo jer to je ono što je najneophodnije u ovom trenutku. Hvala vam.